Jakobsli

Jakobsli er en gård og nærliggende boligområde i den administrative bydelen Østbyen i Trondheim.  Gården het opprinnelig Grinnan og lå under gården Nedre Tesli, men ble fradelt i 1803 og solgt til Jakob Iversen Kuråsen, som den siden har hatt navn etter. Siden 1946 har store deler av gårdens grunn blitt utstykket til boligbebyggelse. Jakobsli danner en sammenhengende bebyggelse med Charlottenlund i nord. For statistiske formål utgjør de delområdet Charlottenlund–Jakobsli i Trondheim kommune.

Forveksling med Charlottenlund 
I dagligtale og hos private aktører har Jakobsli feilaktig tatt over for Øvre Charlottenlund, på grunn av poststedene 7058 og 7059 Jakobsli. Desember 2019 ble det opprettet et innbyggerforslag for å erstatte poststedsnavnet Jakobsli med Charlottenlund, da området tidligere lå under 7050 Charlottenlund (1907-1969).  Forslaget oppnådde 800 underskrifter, hvorav 80% kom fra husstander på Charlottenlund-Jakobsli. Våren 2021 sa flertallet i Trondheim bystyre ja til innbyggerforslaget. Og i 2023 ble det klart at postnumrene 7058 og 7059 Jakobsli blir til 7058 og 7059 Charlottenlund fra den 1. oktober 2023.

Referanser

Eksterne lenker 
 Wikioppføring av «Jakobsli» hos Strinda historielag

Østbyen (Trondheim)
Strøk i Trondheim